KOMENTE DHE REKOMANDIME MBI RAPORTIN E MONITORIMIT TË 4/MUJORIT TË PARË TË VITIT 2017 PËR MINISTRINË E MJEDISIT
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Mjedisit, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2017 ka hartuar, programuar dhe zhvilluar politikat në fushën e mbrojtjes së mjedisit administrimit të pyjeve dhe integrimit  në  familjen  evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri administron fondet për vitin 2017 janë: 
1. Programi “Planifikim Menaxhim Administrim”

2. Programi “Për Mbrojtjen e Mjedisit”

3. Programi “Për administrimin e Pyjeve”
Për programin “Mbrojtja e Mjedisit” me produktet e realizuara nga përdorimi i fondeve të planifikuara për këtë program janë realizuar objektivat mbi zbatimin e politikave në fushën e mbrojtjes së mjedisit Këto janë realizuar nëpërmjet produkteve, nga të cilat 10 produkte janë realizuar plotesish nga 38 të planifikuara,  performanca e të cilave është realizuar si më poshtë:

· Produkti “Akte ligjore dhe nënligjore të hartuara dhe të miratuara për ajrin, ndryshimet klimaterike, kimikatet, mbetjet, ndotjet industriale, biodiversitetin” Gjatë kësaj periudhe të vitit janë miratuar 3 akte ligjore dhe 10 kanë përfunduar së hartuari dhe janë në proces shqyrtimi dhe dakortësimi me ministritë e linjës;
· Produkti “Strategji dhe plane kombëtare/rajonale të hartuara dhe të miratuara sipas fushave specifike”, jane draftuar 2 strategji dhe 4 plane veprimi.                   
· Produkti “Inceneratori/lanfilli për trajtimin e mbetjeve Elbasan”, duke  realizuar  impiantin e ri, icil nga përpunimi 140 ton mbetjeve prodhon energji dhe ndikon drejtëpërsëdrejti në përmirësimin e jetës së 250 mijë banorëv të këtij qarku.   
Për programin “Administrimi i Pyjeve” janë parashikuar 21 produkte, të cilat rezultojnë me një performancë përgjithësisht jo të mirë, nw kwtw periudhw tw vitit,  ku 2 produkte janë realizuar plotësisht dhe 5 produkte janë realizuar pjesërisht. 
II. “Karakteristika kryesore të performancës së shpenzimeve”
Në fund të 4/mujorit të parë të vitit 2017, situata në lidhje me realizimin e shpenzimeve të buxhetit, krahasuar me planin e vitit 2017, sipas raportit të monitorimit të paraqitur nga ana e ministrisë, paraqitet si më poshtë:

	                   Emërtimi
	% e realizimit të shpenzimeve                                  
kundrejt  planit 2017    

	1. Programi “Planifikim Menaxhim Administrim”
	       32.2

	2. Programi “Për Mbrojtjen e Mjedisit”
	       41.9  

	     3.  Programi “Për Administrimin e Pyjeve”
	       18.5 

	                                Totali
	                 35.8     


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për 4/mujorin e parë të vitit 2017 është realizuar në rreth 35.8 % të planit vjetor.
Duke e parë këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga rreth 18.5 % të planit vjetor në programin “Për Administrimin e Pyjeve”, ne 32.2 % të planit vjetor në programin “Planifikim Menaxhim Administrim” dhe ne 41.9 % në programin “Për Mbrojtjen e Mjedisit”
Sipas zërave përberës të shpenzimeve, sipas raportit të monitorimit të paraqitur nga ana e ministrise situata në fund të 4/mujorit të parë të vitit 2017 paraqitet e tillë:
	                                                                           Shpenzime korente      Shpenzime kapitale
  

	1.Programi “Planifikim menaxhim administrim”            22.5                      265.7

	2. Programi “Për Mbrojtjen e Mjedisit”                             22.5                       45.9 

	3. Programi “Për Administrimin e Pyjeve”                         23.7                       11.7

	                         Totali                                                 23.1                     41.3 


Pra siç shikohet nga tabela e mësiperme, shpenzimet korente në total për ministrinë, janë realizuar në rreth 23.1 % të planit vjetor, ndërsa vërejmë një realizim në nivelin prej 22.5 % në programin “Për Mbrojtjen e Mjedist” dhe në programin “Planifikim Menaxhim Administrim”, ndërsa 23.7 % në programin  “Për Administrimin e Pyjeve”. Shpenzimet per investime në fund të 4/mujorit të parë të vitit 2017 ne total kanë një realizim prej 41.3 %, ndërsa sipas programeve në 265.7 % në programin “Planifikim Menaxhim Administrim”, 45.9 % në programin “Për Mbrojtjen e Mjedist”, ndërsa në programin “Për Administrimin e Pyjeve” kemi një realizim prej 11.7%. 
Në programin “Planifikim Menaxhim Administrim” kemi një disbursim më të madh se plani për financimin e huaj. 
Struktura e shpenzimeve për cdo program sipas ligjit të buxhetit 2017, planit të buxhetit me ndryshime, si dhe realizimit të 4/mujorit të parë të vitit 2017 paraqitet, si më poshtë:

	                                                                            Buxheti 2017                       Fakti 
                                                                                       Ligji       Pl me ndryshime        4/M I 2017 

	1.Programi “Planifikim Menaxhim Administrim”          4.4                4.3                       3.9

	2.Programi “Për Mbrojtjen e Mjedisit”                         72.5              71.5                     83.6

	3.Programi “Për Administrimin e Pyjeve”                    23.1              24.2                     12.5           

	

	                        Totali i ministrise                       100%            100%                100%


Vërejmë që në strukturën e programeve gjatë 4/mujorit të parë të vitit 2017 ka ndryshime në krahasim me planin e miratuar me ligjin fillestar të Buxhetit. Duke parë strukturën e realizimit të shpenzimeve në fakt për 4/mujorin e parë të vitit 2017,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Për Mbrojtjen e Mjedisit”, me rreth 83.6 % të totalit të shpenzimeve, në programin “Administrimi i Pyjeve” me rreth 12.5 % dhe në programin “Planifikim, Menaxhim dhe Administrim” me rreth 3.9 %.
III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim gjatë 4/mujorit të parë të vitit 2017 me buxhetin fillestar, paraqitet në tabelën e mëposhtme:

                                                              Ne mije  leke

	Programet
	Buxheti fillestar 2017
	Buxheti me ndryshime
	Diferenca

	
	(1)
	(2)
	(3=2-1)

	Planifikim Menaxhim Administrim
	151.4
	151.46
	0.06

	Për Mbrojtjen e Mjedisit
	2486.803
	  2508.016
	21.213

	Për Administrimin e Pyjeve
	792.597
	849.362
	56.765

	                        TOTALI I MINISTRISE
	3430.8
	     3508.838
	78.038


Pra sië shikohet nga tabela në krahasim me ligjin fillestar plani ka ndryshuar për të gjitha programet. Ndryshimet përfaqësojnë ndryshimet e planit të buxhetit në zbatim të V.K.M, si edhe fondet e akorduara si fonde shtesë nga fondi i veçantë.
IV.  Krahasimi i të dhënave faktike, të raportit të Ministrisë me të dhënat e thesarit, per të njejtën periudhë raportuese.

                                                                                                       Ne 000  leke

	Programet
	Shpenzime korente
	Shpenzime kapitale
	Totali i shpenzimeve

	
	Ministria
	Thesari
	Dif.
Th-m
	Ministria
	Thesari
	Dif. Th-M
	Min.
	Thesari
	Dif.TH-M

	Planif.Menaxh.Administr.
	32.754
	32.754
	0.0
	0.096
	15.941
	15.845
	32.85
	48.695
	15.845

	Për Mbrojtjen e Mjedisit
	98.357
	98.357
	0.0
	952.351
	952.763
	0.412
	1050.708
	1051.12
	0.412

	Për Administ. e Pyjeve
	113.737
	113.737
	0.0
	43.952
	43.252
	-0.7
	157.689
	156.989
	0.7

	Totali i Ministrise 
	244.85
	244.85
	0.0
	996.4
	1011.96
	15.56
	1241.25
	1256.8
	15.56


Pra siç shikohet nga tabela ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverise për shpenzimet kapitale vetëm për ato me financim të huaj. 
· Në programin “Planifikim Menaxhim Administrim” nga ana e ministrisë financimi i huaj nuk është raportuar, ndërsa në SIFQ është shuma prej 15.845 mijë lekë.
· Në programin “Për Mbrojtjen e Mjedist”, nga ana e ministrisë është raportuar financim i huaj prej 116.328 mijë lekë , ndërsa në SIFQ figuron shuma prej 116.740 mijë lekë. 
· Në programin “Për Administrimin e Pyjeve”, nga ana e ministrisë është raportuar financim i huaj prej 21.469 mijë lekë , ndërsa në SIFQ figuron shuma prej 20.769 mijë lekë. 
Nga të dhënat e sistemit Informatik Financiar të Qeverisë konstatojmë se gjatë 4/mujorit të parë të vitit 2017 për këtë ministri janë realizuar të ardhura jashtë limit për 1.168 mijë lekë. 

V. Komente dhe rekomandime 
· Përmbajtja e raportit të monitorimit duhet të jetë përgjithësisht në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”. 
· Të  dhënat faktike të raportuara duhet të jenë të rakorduara me të dhënat faktike të  sistemit të thesarit, pasi vërejme mospërputhje të të dhënave faktike të raportuara nga ministria me ato të sistemit, për shpenzimet kapitale me financim te huaj. 
· Gjithashtu pjese e raportit të monitorimit duhet të jenë dhe të raportohen edhe shpenzimet e realizuara nga të ardhurat jashtë limitit. 

VI.  Publikimi 

Raporti i Monitorimit për 4/mujorin e parë të vitit 2017, është publikuar në faqen zyrtare të Ministrisë së Mjedisit.
